ৰুবিনা ফ্ৰান্সিছ

ৰুবিনা ফ্ৰান্সিছ (, জন্ম: ১৯৯৯ চন) এগৰাকী ভাৰতীয় পেৰা পিষ্টল শ্বুটাৰ। ২০২৪ চনৰ জুলাই মাহত দ্বিপাক্ষিক নীতিৰ অধীনত পেৰিছ পেৰালিম্পিকৰ বাবে তেওঁ যোগ্যতা লাভ কৰে।https://www.newsonair.gov.in/indian-para-shooters-rubina-francis-swaroop-unhalkar-secure-quota-for-paris-paralympics/ ২০২৪ চনত পেৰিছত অনুষ্ঠিত পেৰালিম্পিকত তেওঁ পি২ ১০ মিটাৰ এয়াৰ পিষ্টল এছএইচ১ ইভেণ্টত ব্ৰঞ্জৰ পদক লাভ কৰে। ইয়াৰ লগে লগে পিষ্টল গুলীচালনাত পেৰালিম্পিকত পদক লাভ কৰা প্ৰথমগৰাকী ভাৰতীয় মহিলা হিচাপে তেওঁ ইতিহাস ৰচনা কৰে।

প্ৰাৰম্ভিক জীৱন
১৯৯৯ চনত মধ্য প্ৰদেশত ৰুবিনা ফ্ৰান্সিছৰ জন্ম হৈছিল।

খেলুৱৈ জীৱন
২০২১ চনত জাপানৰ টকিঅ'ত অনুষ্ঠিত হোৱা গ্ৰীষ্মকালীন পেৰালিম্পিকৰ বাবে ৰুবিনায়ে যোগ্যতা অৰ্জন কৰিছিল আৰু চূড়ান্ত প্ৰতিযোগিতাত সপ্তম স্থান লাভ কৰিছিল।
ৰুবিনাই ২০২১ চনত আন্তঃৰাষ্ট্ৰীয় শ্বুটিং ক্ৰীড়া ফেডাৰেচনৰ মহিলাৰ ১০ মিটাৰ এয়াৰ পিষ্টল এছ এইচ ১ বিশ্ব শ্বুটিং পেৰা স্পৰ্ট ৰেংকিঙত পাঁচ নম্বৰ স্থান লাভ কৰিছিল। তেওঁ ২০১৮ চনৰ এছিয়ান পেৰা গেমছত পি২- মহিলাৰ ১০ মিটাৰ এয়াৰ পিষ্টল এছএইচ১ ইভেণ্টত অংশগ্ৰহণ কৰিছিল।

২০২২ চনত সংযুক্ত আৰৱ আমিৰাতৰ আল আইনত অনুষ্ঠিত হোৱা বিশ্ব শ্বুটিং পেৰা স্প'ৰ্ট চেম্পিয়নশ্বিপত তেওঁ সোণৰ পদক লাভ কৰে। ২০২৪ চনৰ জুলাই মাহত দ্বিপাক্ষিক নীতিৰ অধীনত পেৰিছ পেৰালিম্পিকৰ বাবে তেওঁ যোগ্যতা লাভ কৰে। ২০২৪ চনত পেৰিছত অনুষ্ঠিত পেৰালিম্পিকত তেওঁ পি২ - ১০ মিটাৰ এয়াৰ পিষ্টল এছএইচ১ ইভেণ্টত ব্ৰঞ্জৰ পদক লাভ কৰে। 

তথ্য উৎস

শ্ৰেণী:জীৱিত ব্যক্তি
শ্ৰেণী:মধ্য প্ৰদেশৰ ব্যক্তি
শ্ৰেণী:ভাৰতৰ পেৰা-শ্বুটাৰ
শ্ৰেণী:ভাৰতীয় পেৰালিম্পিক প্ৰতিযোগী
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী